Diari Oficial de la Generalitat Valenciana


Sumari del DOGV 3521, del 21-06-1999 (1999/5769)

Informació pública del projecte d'instal·lacions de gas relatives al projecte Addenda al Reforç en APA per al Ramal a l'Alcora (Castelló). CBREDE98/15.
-------------------------------------------------------------------------------------------------------------------------------------------------------

### Dades del document

Número de DOGV
:   3521

Data del DOGV
:   21-06-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/5769


Organisme emissor
:   Conselleria d'Ocupació, Indústria i Comerç

Tipus de document
:   Anunci

Informació pública del projecte d'instal·lacions de gas relatives al projecte Addenda al Reforç en APA per al Ramal a l'Alcora (Castelló). CBREDE98/15. [1999/X5769]
  
Als efectes previstos en la Llei 34/1998, de 7 d'octubre, del Sector d'Hidrocarburs, en relació amb els articles 17 de la Llei d'Expropiació Forçosa i 56 del seu reglament, i en l'article 20 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, de la Generalitat Valenciana, d'Impacte Ambiental, se sotmet a informació pública el projecte d'instal·lacions Addenda al Reforç en APA per al Ramal a l'Alcora, als termes municipals de Castelló, Borriol i Sant Joan de Moró, les característiques del qual es detallen a continuació:
  
Peticionari: Enagas, SA, amb domicili a l'av. d'Amèrica, 38, 28900 Madrid.
  
Objecte de la petició: autorització de les instal·lacions Addenda al Reforç en APA per al Ramal a l'Alcora, província de Castelló, que circularà, a la província de Castelló, pels termes municipals de Castelló, Borriol i Sant Joan de Moró.
  
Característiques de les instal·lacions:
  
Canonada d'acer API 5L, grau B, amb 1.877 m distribuïts als següents termes municipals:
  
Terme municipal de Castelló 80 m de 12".
  
Terme municipal de Borriol 549 m de 12".
  
Terme municipal de Sant Joan de Moró 1.248 m de 12" i 6".
  
Amb una pressió de disseny de 16 bar, i una pressió mínima de 5 bar.
  
Pressupost: 33.036.975 pessetes.
  
El projecte inclou plans parcel·laris i relació concreta i individualitzada de nous afectats, noves afeccions de l'addenda i desafectats del projecte inicial, i també l'estudi de l'impacte ambiental.
  
Afeccions a finques particulars:
  
U. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.
  
Dos. Per a les canalitzacions:
  
A) Imposició de servitud permanent de pas en una franja de terreny de dos (2) metres d'ample, un a cada costat de l'eix, al llarg del gasoducte, per on aniran enterrada la canonada o les canonades que es necessiten per a la conducció del gas, i que s'ajustarà a les següents limitacions:
  
1. Prohibició d'efectuar treballs de llaurada o similars a una profunditat superior a (50) cinquanta centímetres, i també de plantar arbres o arbustos a una distància inferior a dos (2) metres, comptats de l'eix de la canonada.
  
2. Prohibició de realitzar qualsevol tipus d'obra o d'efectuar cap acte que poguera danyar o alterar el bon funcionament de les instal·lacions, a una distància inferior a cinc (5) metres de l'eix del traçat, a un costat i a l'altre. Esta distància podrà reduir-se sempre que se sol·licite expressament i es complisquen les condicions que en cada cas fixe l'òrgan competent de l'administració.
  
3. Lliure accés del personal i els equips necessaris per a poder mantindre, reparar o renovar les instal·lacions amb pagament, si és el cas, dels danys que s'hi ocasionen.
  
4. Possibilitat d'instal·lar les fites de senyalització o delimitació i els tubs de ventilació, i també de realitzar les obres en superfície o subterrànies que siguen necessàries per a l'execució o el funcionament de les instal·lacions.
  
B) Ocupació temporal, com a necessitat derivada de l'execució de les obres, de la zona que es reflectix per a cada finca en els plans parcel·laris d'expropiació i en la qual es faran desaparéixer tots els obstacles i es realitzaran les obres necessàries per a l'estesa i la instal·lació de la canalització i els elements annexos, executant els treballs o les operacions precises per als dits fins.
  
Tres. Per al pas dels cables de connexió i els elements dispersors de protecció catòdica:
  
A) Imposició de servitud permanent de pas en una franja de terreny d'un metre d'ample, per on aniran enterrats els cables de connexió i els elements dispersors, que s'ajustarà a la prohibició d'efectuar treballs de llaurada o similars a una profunditat superior a cinquanta centímetres, i també de plantar arbres o arbustos, i de realitzar qualsevol tipus d'obra.
  
B) Ocupació temporal, com a necessitat derivada de l'execució de les obres, de la zona que es reflectix per a cada finca en els plans parcel·laris d'expropiació i en la qual es faran desaparéixer tots els obstacles, i també de realitzar les obres necessàries per a l'estesa i el muntatge de les instal·lacions i els elements annexos, executant les obres o les operacions precises per als dits fins.
  
Cosa que es fa pública perquè siga coneguda per tota la gent i especialment pels propietaris de terrenys i la resta de titulars afectats per l'esmentat projecte, la relació dels quals s'inclou al final d'este anunci, perquè puga ser examinat l'expedient en aquest Servei Territorial d'Indústria i Energia a Castelló, situat al carrer Cavallers núm. 8, 12876 de Castelló, i també els plans parcel·laris als ajuntaments respectius; i presentar en triple exemplar en aquest Servei Territorial les al·legacions que es consideren oportunes en el termini de vint dies a partir de l'endemà de la inserció d'aquest anunci.